CELEX: 62019TN0241
Language: hu
Date: 2019-04-10 00:00:00
Title: T-241/19. sz. ügy: 2019. április 10-én benyújtott kereset — Spanyolország kontra Bizottság

3.6.2019   
            
            
               HU
            
            
               Az Európai Unió Hivatalos Lapja
            
            
               C 187/86
            
         
      2019. április 10-én benyújtott kereset — Spanyolország kontra Bizottság
      (T-241/19. sz. ügy)
      (2019/C 187/93)
      Az eljárás nyelve: spanyol
      
         Felek
      
      
         Felperes: Spanyol Királyság (képviselő: A. Rubio González meghatalmazott)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a 2018. december 19-i, az SA 34914 (2013/C) állami támogatásra vonatkozó bizottsági határozatot, amelyet az Egyesült Királyság a gibraltári társasági adó rendszerével kapcsolatban nyújtott;
               
            
                  —
               
               
                  az alperes intézményt kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első, az EUMSZ 107. cikk (1) bekezdésének azon okból történő megsértésre alapított jogalap, hogy helytelenül került alkalmazásra a területi szelektivitás.
                  
                              —
                           
                           
                              A felperes e tekintetben azt állítja, hogy a megtámadott határozat elfogadásakor a Bizottság olyan adatokkal és információkkal rendelkezett, amelyek nyilvánvalóvá tették, hogy területi szempontból szelektív állami támogatásról van szó, amelynek oda kellett volna vezetnie, hogy kétségeknek kellett volna ébrednie a támogatás szelektivitásának terjedelmét illetően. Az anyagi szelektivitás kritériumának leírásakor a Bizottság téves következtetéseket vont le, tekintve, hogy nagyobb támogatásról van vagy lehet szó, mint amelyet a megtámadott határozat valójában azonosított.
                           
                        
            
                  2.
               
               
                  A második, az EUMSZ 296. cikk azon okból történő megsértésére alapított jogalap, hogy a megtámadott határozatból formálisan hiányzik az indokolás és a szelektivitásra vonatkozó szükséges értékelés.
                  
                              —
                           
                           
                              A felperes e tekintetben azt állítja, hogy a Bizottság nem fejti ki, miért nem fogadja el azokat az érveket, amelyekre a Spanyol Királyság a szelektivitással kapcsolatban hivatkozott az eljárás során. Az aktusból ténylegesen hiányzik az indokolás, ami annak következménye, hogy a Törvényszék 2008. december 18-i Gibraltár kontra Bizottság ítélete (T-211/04 és T-215/04, EU:T:2008:595) téves értelmezést tartalmaz. Mivel a Bíróság hatályon kívül helyezte ezt az ítéletet (2011. november 15-i Bizottság és Spanyolország kontra Gibraltár kormánya és Egyesült Királyság, C-106/209 P és C-107/09 P, EU:C:2011:732), visszaállításra került a 2004. december 30-i bizottsági határozat szerinti kritérium, anélkül, hogy a kritérium megváltoztatása indokolásra került volna.